CELEX: C2006/281/10
Language: lt
Date: 2006-11-18 00:00:00
Title: Byla C-310/04 2006 m. rugsėjo 7 d. Teisingumo Teismo (antroji kolegija) sprendimas Ispanijos Karalystė prieš Europos Sąjungos Tarybą (Ieškinys dėl panaikinimo — Žemės ūkis — Reglamento (EB) Nr. 1782/2003 IV antraštinės dalies 10a skyrius, įtrauktas Reglamento (EB) Nr. 864/2004 1 straipsnio 20 punktu — Pagalbos medvilnei schemos dalinis pakeitimas — Sąlyga, pagal kurią plotas turi būti prižiūrimas bent iki sėklinių atvėrimo — Suderinamumas su Protokolu Nr. 4 dėl medvilnės, esančiu Graikijos Respublikos stojimo į Europos Bendrijas sutarties priede — Pagalbos gamybai sąvoka — Pareiga motyvuoti — Piktnaudžiavimas įgaliojimais — Bendrieji proporcingumo ir teisėtų lūkesčių principai)

18.11.2006   
            
            
               LT
            
            
               Europos Sąjungos oficialusis leidinys
            
            
               C 281/6
            
         2006 m. rugsėjo 7 d. Teisingumo Teismo (antroji kolegija) sprendimas Ispanijos Karalystė prieš Europos Sąjungos Tarybą
   
   (Byla C-310/04) (1)
   
   (Ieškinys dėl panaikinimo - Žemės ūkis - Reglamento (EB) Nr. 1782/2003 IV antraštinės dalies 10a skyrius, įtrauktas Reglamento (EB) Nr. 864/2004 1 straipsnio 20 punktu - Pagalbos medvilnei schemos dalinis pakeitimas - Sąlyga, pagal kurią plotas turi būti prižiūrimas bent iki sėklinių atvėrimo - Suderinamumas su Protokolu Nr. 4 dėl medvilnės, esančiu Graikijos Respublikos stojimo į Europos Bendrijas sutarties priede - Pagalbos gamybai sąvoka - Pareiga motyvuoti - Piktnaudžiavimas įgaliojimais - Bendrieji proporcingumo ir teisėtų lūkesčių principai)
   (2006/C 281/10)
   Proceso kalba: ispanų
   Šalys
   
      Ieškovė: Ispanijos Karalystė, atstovaujama M. Muñoz Pérez
   
      Atsakovė: Europos Sąjungos Taryba, atstovaujama M. Balta ir F. Florindo Gijón
   
      Atsakovės pusėje įstojusi į bylą šalis: Europos Bendrijų Komisija, atstovaujama M. Nolin ir S. Pardo Quintillán
   Dalykas
   2003 m. rugsėjo 29 d. Tarybos reglamento (EB) Nr. 1782/2003 IV skyriaus 10a skirsnio, įtraukto 2004 m. balandžio 29 d. Tarybos reglamentu (EB) Nr. 864/2004, iš dalies pakeičiančiu Reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams, ir adaptuojančiu šį Reglamentą dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo į Europos Sąjungą (OL L 161, p. 48), panaikinimas — Paramos schemos medvilnės sektoriui dalinis pakeitimas — Pagalbos gamintojams išskyrimas į dvi dalis (vienkartinė išmoka ir pagalba, susijusi su medvilnės auginimu)
   Rezoliucinė dalis
   
               1.
            
            
               Panaikinti 2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams bei iš dalies keičiančio reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001, IV antraštinės dalies 10a skyrių, įtrauktą 2004 m. balandžio 29 d. Tarybos reglamento (EB) Nr. 864/2004 1 straipsnio 20 punktu.
            
         
               2.
            
            
               Sustabdyti minėto panaikinimo padarinius, kol per pagrįstą terminą bus priimtas naujas reglamentas.
            
         
               3.
            
            
               Priteisti iš Europos Sąjungos Tarybos bylinėjimosi išlaidas.
            
         
               4.
            
            
               Europos Bendrijų Komisija padengia savo bylinėjimosi išlaidas.
            
         
      (1)  OL C 228, 2004 9 11.